অভিযোগ রয়েছে, হাবিবুর রহমান শুধু নিজের বাড়ির জন্য ‘নবীনের বাড়ি থেকে মিঠুর বাড়ি’ পর্যন্ত অন্যের মালিকানাধীন জায়গা দখল করে রাস্তা করছেন। তিনি প্রকল্পটি নিয়েছেন তার ছেলে মিঠুর নামে। এই রাস্তা হলে হাবিবুর রহমান ও তার পরিবারের লোকজন ছাড়া আর কেউ উপকৃত হবে না বলে স্থানীয় লোকজনের অভিযোগ। এ কারণে স্থানীয় একটি পরিবার তাদের জমির ওপর বেড়া দিয়ে দিয়েছে। এতে বন্ধ হয়ে গেছে কর্মসূচির কাজ।